Diari Oficial de la Generalitat Valenciana


Sumari del DOGV 5002, del 10-05-2005 (2005/4266)

RESOLUCIÓ de 19 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni específic per a l'any 2004 del Protocol general de col·laboració a subscrit pel Ministeri de Sanitat i Consum (Delegació del Govern per al Pla Nacional sobre Drogues) i la Comunitat Autònoma Valenciana (Conselleria de Sanitat).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5002

Data del DOGV
:   10-05-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/4266


Data del document
:   19-04-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Sanitat
    * administració central
    * cooperació administrativa
    * toxicomania

RESOLUCIÓ de 19 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni específic per a l'any 2004 del Protocol general de col·laboració a subscrit pel Ministeri de Sanitat i Consum (Delegació del Govern per al Pla Nacional sobre Drogues) i la Comunitat Autònoma Valenciana (Conselleria de Sanitat). [2005/X4266]
  
Subscrit, després de la tramitació prèvia reglamentària, entre el Ministeri de Sanitat i Consum (Delegació del Govern per al Pla Nacional sobre Drogues) i la Comunitat Autònoma Valenciana (Conselleria de Sanitat), el 29 d'octubre de 2004, un Conveni específic per a l'any 2004 del Protocol general de col·laboració subscrit en matèria de drogodependències, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0228/2005, i que figura com a annex d'esta resolució.
  
València, 19 d'abril de 2005.- La directora general de Relacions amb les Corts i Secretariat del Govern: Alida C. Mas Taberner.
  
CONVENI ESPECÍFIC PER A L'SZT 1211 DEL PROTOCOL GENERAL DE COL·LABORACIÓ A SUBSCRIURE PEL MINISTERI DE SANITAT I CONSUM (DELEGACIÓ DEL GOVERN PER AL PLA NACIONAL SOBRE DROGUES) I LA COMUNITAT AUTÒNOMA VALENCIANA (CONSELLERIA DE SANITAT)
  
Madrid, 29 d'octubre de 2004.
  
Reunits:
  
D'una part, l'Excma. Sra. Elena Salgado Méndez, Ministra de Sanitat i Consum, nomenada pel RD 558/2004, de 17 d'abril, BOE de 18 d'abril, en representació del Govern de la Nació, exercitant la competència delegada d'acord amb el que establix l'Apartat 8 de l'Acord del Consell de Ministres de 2 de març de 1990, en la redacció donada per acord d'este mateix òrgan de 3 de juliol de 1998 sobre competències per a establir convenis de col·laboració amb les comunitats autònomes (BOE de 16 de juliol de 1998), de conformitat amb el que establix l'article 6 de la Llei 30/1992, de 26 de novembre.
  
D'una altra, el l'Hble. Sr. D. Vicente Rambla Momplet, conseller de Sanitat de la Comunitat Autònoma Valenciana, degudament facultat per a este acte per Decret 6/2003, de 21 de juny (DOGV núm. 4528, de 23 de juny de 2003).
  
Exposen:
  
Que el Ministeri de l'Interior i la Conselleria de Sanitat de la Comunitat Autònoma Valenciana van subscriure un Protocol general de col·laboració, de data 20 de setembre de 1999, en matèria de drogodependències, que establix que els programes en què es concrete la col·laboració entre la Mesa de Coordinació d'Adjudicacions i la Conselleria de Sanitat de la dita comunitat autònoma en tal Protocol general s'establiran en un conveni específic anual, per tot això,
  
Acorden:
  
Primer. Que l'actuació de la Conselleria de Sanitat de la Comunitat Valenciana l'any 2004 es concretarà en el desenvolupament del programa:
  
Unitats de valoració i suport al drogodependent en jutjats i comissaries: 220.000€.
  
Segon. Que la Delegació del Govern per al Pla Nacional sobre Drogues finançarà la realització d'este programa, segons la resolució de la Mesa de Coordinació d'Adjudicacions, amb un total de 220.000,00 euros, a càrrec del concepte 49.09.051-R.521, que amb este fi ha sigut dotat amb crèdits provinents del fons de béns decomissats per tràfic de drogues i altres delictes relacionats.
  
Tercer. Que durant el primer trimestre del pròxim exercici, la Conselleria de Sanitat de la Comunitat Autònoma Valenciana remetrà a la Mesa de Coordinació d'Adjudicacions un informe final i d'avaluació del desenvolupament del programa i una certificació detallada de la despesa efectuada en l'execució.
  
Quart. Que la vigència d'este conveni s'estendrà des del dia de la seua firma fins al 31 de desembre del 2004.
  
Cinqué. Que en el desenvolupament i aplicació d'este conveni caldrà ajustar-se al que establix el Protocol general de col·laboració subscrit per ambdós parts.
  
Per a la deguda constància de tot el que s'ha acordat, es firma en triplicat en el lloc i data dalt indicats.
  
La ministra de Sanitat i Consum,
  
ELENA SALGADO MÉNDEZ
  
El conseller de Sanitat de la Comunitat Valenciana,